“O‘ZBEKENERGO” DAVLAT-AKSIYADORLIK KOMPANIYASI VA UNING TARKIBIY KORXONALARINING 2006 YILDAGI MOLIYAVIY-XO‘JALIK FAOLIYATI NATIJALARI BO‘YIChA HISOBLANGAN DIVIDENDLARNING BIR QISMINI USTAV SARMOYASIGA KAPITALLAShTIRISh TO‘G‘RISIDA

“O‘zbekenergo” davlat-aksiyadorlik kompaniyasi va uning tarkibiy korxonalarini moliyalashtirishning qo‘shimcha manbalari hisobiga generatsiya qiluvchi quvvatlarni va elektr tarmoqlarini yanada rivojlantirishga yo‘naltirilgan tadbirlarni amalga oshirish maqsadida Vazirlar Mahkamasi qaror qiladi: 
 1. “O‘zbekenergo” davlat-aksiyadorlik kompaniyasi va uning tarkibiy korxonalarining 2006-yildagi moliyaviy-xo‘jalik faoliyati natijalariga ko‘ra oddiy aksiyalar bo‘yicha 42175,3 mln. so‘m, shu jumladan davlat ulushi bo‘yicha 28404,1 mln. so‘m dividendlar hisoblanganligi ma’lumot uchun qabul qilinsin. 
 2. O‘zbekiston Respublikasi Moliya vazirligi, Iqtisodiyot vazirligi, Davlat mulki qo‘mitasi va “O‘zbekenergo” davlat-aksiyadorlik kompaniyasining 2006-yildagi moliyaviy-xo‘jalik faoliyati natijalariga ko‘ra hisoblangan dividendlarning oddiy aksiyalar bo‘yicha 31385,5 mln. so‘m, shu jumladan davlat ulushi bo‘yicha 23192,9 mln. so‘m miqdoridagi qismini “O‘zbekenergo” davlat-aksiyadorlik kompaniyasi va uning tarkibiy korxonalarining ustav sarmoyasiga kapitallashtirish to‘g‘risidagi taklifiga rozilik berilsin.
 3. O‘zbekiston Respublikasi Davlat mulki qo‘mitasi “O‘zbekenergo” davlat-aksiyadorlik kompaniyasi bilan birgalikda belgilangan tartibda:
 oddiy aksiyalar bo‘yicha hisoblangan dividendlarning bir qismini kapitallashtirish hisobiga “O‘zbekenergo” davlat-aksiyadorlik kompaniyasi va uning tarkibiy korxonalarining ustav sarmoyasini ilovaga muvofiq ko‘paytirsin; 
 “O‘zbekenergo” davlat-aksiyadorlik kompaniyasi va uning tarkibiy korxonalari aksiyalari emissiyasi prospektlarining davlat ro‘yxatidan o‘tkazilishini ta’minlasin. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov va O‘zbekiston Respublikasi Bosh vazirining o‘rinbosari E.R. Shaismatov zimmasiga yuklansin.